sag 321/2012
n
(selv)
mod
marius pedersen a/s
(advokat jens rysgaard)
der fremlagdes brev af 14. oktober 2012 fra n, der anmoder om tilladelse til ekstraordinær
genoptagelse af retten i lyngbys udeblivelsesdom af 30. juni 2011, telefax af 13. december
2012, brev af 17. januar 2013 med bilag og brev af 31. januar 2013 fra marius pedersen a/s
ved advokat jens rysgaard samt brev af 31. januar 2013 med bilag fra n.
da højesteret ikke har hjemmel til at træffe bestemmelse om genoptagelse af en sag, der er
afgjort af en byret, jf. retsplejelovens § 399, stk. 1, har højesteret behandlet sagen som en
anmodning om ekstraordinær anke af byrettens dom, jf. § 369, stk. 4.
sagen angår en faktura af 20. september 2010 på 26.522,18 kr. n har anført, at han i oktober
2010 afviste kravet over for marius pedersen a/s, da det fakturerede arbejde ikke er udført.
han har intet hørt om retssagen, før han i oktober 2012 blev kontaktet af et inkassofirma. i
mellemtiden har han været udrejst af danmark, og stævningen er ikke forkyndt for ham.
det fremgår af sagen, at n er dømt som udeblevet på grund af manglende svarskrift.
stævningen er forkyndt på adressen x-vej 15 b, 2800 lyngby, den 11. juni 2011. af udskrift
fra det centrale personregister fremgår, at n i perioden 15. februar 2011 – 1. marts 2012 var
udrejst til island fra adressen. n har oplyst, at hans bror i perioden boede i huset på x-vej.
efter votering besluttede ankeudvalget (børge dahl, vibeke rønne og henrik waaben) at
meddele tilladelse til anke af dommen i medfør af retsplejelovens § 399, stk. 2, jf. stk. 1. an-
kestævningen skal indleveres til østre landsret inden 4 uger fra meddelelsen af denne tilla-
delse.
sagen sluttet.
